Diari Oficial de la Generalitat Valenciana


Sumari del DOGV 4049, del 24-07-2001 (2001/6619)

Resolució de 25 de juny de 2001, de Ferrocarrils de la Generalitat Valenciana (FGV), per la qual es declara la innecessarietat d'un immoble.
--------------------------------------------------------------------------------------------------------------------------------------------

### Dades del document

Número de DOGV
:   4049

Data del DOGV
:   24-07-2001

Secció del DOGV
:   V. ALTRES ANUNCIS - F) EXPROPIACIONS

Número del document
:   2001/6619


Organisme emissor
:   Ferrocarrils de la Generalitat Valenciana

Tipus de document
:   Anunci

Resolució de 25 de juny de 2001, de Ferrocarrils de la Generalitat Valenciana (FGV), per la qual es declara la innecessarietat d'un immoble. [2001/Q6619]
  
El Consell d'Administració de Ferrocarrils de la Generalitat Valenciana (FGV), fent ús de les facultats que li confereix el vigent estatut, aprovat pel Decret 144/1986, de 24 de novembre, del Consell de la Generalitat Valenciana, ha declarat la innecessarietat per a la prestació del servei ferroviari de l'immoble que a continuació es descriu:
  
Parcel·la de 1.775 metres quadrats de superfície, situada en el punt quilomètric 2,996 de la línia 3 de FGV, FFCC Rafelbunyol-Mislata Almassil, al terme municipal de Museros.
  
Descripció de la parcel·la: terrenys amb una superfície de 1.775 metres quadrats de forma trapezoïdal, situada en sòl urbanitzable del terme municipal de Museros, en el punt quilomètric 2,996 de la línia 3 de FGV Rafelbunyol-Mislata Almassil, marge esquerre, adscrita al servici ferroviari prestat per aquesta entitat. Limita, al nord, amb terrenys propietat dels germans Gutiérrez Sigler, en una línia recta de 44,30 metres; al sud, amb terrenys propietat del senyor Roque Alcover Alcaina, en una línia recta de 50 metres; a l'est, amb terrenys propietat del senyor Manuel Doménech Ruiz, en una línia recta de 35,40 metres; i a l'oest, amb terrenys propietat de FGV del FFCC de la línia 3 Rafelbunyol-Mislata Almassil, en una línia recta de 38,80 metres.
  
La parcela està afectada, en 1.593,38 metres quadrats de la seua superfície, pel pla parcial sector número 4 del Pla General d'Ordenació Urbana de Museros, i la resta pel vial construït amb motiu del projecte de concentració, supressió i millora de les condicions de seguretat en els passos a nivel de la línia 3 de FGV.
  
Els mencionats terrenys van ser adquirits en virtut d'expropiació forçosa realtizada per la Companyia de Ferrocarrils i Tramvies de València als antics propietaris, i van ser transferits a FGV el 13 de juny de 1986 (Reial Decret 1.496/1986).
  
?/-
  
El temps transcorregut des de l'adquisició d'aquest immoble, així com els avatars de tot tipus esdevinguts des d'aquell moment, impossibiliten materialment la notificació individualitzada als titulars de possibles drets, per la qual cosa procedeix fer aquesta notificació de forma pública i d'acord amb l'article 59.4 de la Llei de Règim Jurídic de les Administracions Públiques i del Procediment Administratiu Comú, de 26 de novembre de 1992.
  
Cosa que es fa pública en compliment dels articles 54 i 55 de la Llei d'Expropiació Forçosa, de 16 de desembre de 1954, i 65 del seu reglament, de 26 d'abril de 1957, en el sentit que els anteriors propietaris dels terrenys o els seus drethavents puguen exercitar el dret de reversió que els poguera correspondre, mitjançant instància adreçada a aquesta entitat al domicili de les oficines centrals, partida de Xirivelleta, s/n, de València (CP 46991), acompanyada de la documentació que acredite fefaentment l'expropiació origen del dret reversional, la condició de ser propietari expropiat o drethavent d'aquest i la superfície i la identificació física de l'immoble objecte de reversió, tot això dins del termini de un mes comptat a partir del dia de la publicació.